b'\n_START_ARTICLE_\nWizz Air\n_START_SECTION_\nZgodovina\n_START_PARAGRAPH_\nDru\xc5\xbeba je za\xc4\x8dela z delovanjem septembra 2003. Glavni vlagatelj je Indigo Partners, ameri\xc5\xa1ki zasebni kapital, specializiran za nalo\xc5\xbebe v dejavnsti prevozov. Prvi polet je bil opravljen iz Katowic dne 19. maja 2004, 19 dni po tem, ko sta Poljska in Mad\xc5\xbearska vstopili v Evropsko unijo in s tem dostop do enotnega evropskega zra\xc4\x8dnega prostora._NEWLINE_\xc5\xbde v prvih treh in pol mesecih je dru\xc5\xbeba prepeljala 250.000 potnikov in skoraj 1.4 milijona potnikov v prvem letu poslovanja. Kmalu so odprli tudi h\xc4\x8derinski dru\xc5\xbebi v Ukrajini in Bolgariji._NEWLINE_Leta 2011 je Wizz Air prepeljal 11 milijonov potnikov (15% ve\xc4\x8d kot leta 2010), vklju\xc4\x8dno z 4.2 milijona potnikov prepeljanih na poljskih poteh. V zadnjih letih je Wizz Air prenehal razvijati svojo mre\xc5\xbeo povezav na Poljskem in odprl nove baze na \xc4\x8ce\xc5\xa1kem, Bolgariji, Makedoniji, Romuniji, Litvi in Srbiji. Vendar pa je Poljska \xc5\xa1e vedno najve\xc4\x8dji trg za Wizz Air._NEWLINE_Od 25. februarja 2015 delnice Wizz Air kotirajo na borzi v Londonu.\n_START_SECTION_\nDestinacije\n_START_PARAGRAPH_\nGlej glavni \xc4\x8dlanek Wizz Air destinacije._NEWLINE_Wizz Air trenutno leti na 118 destinacij v 39 razli\xc4\x8dnih dr\xc5\xbeavah._NEWLINE_Iz Ljubljane leti na povezavah za London na letali\xc5\xa1\xc4\x8de Luton in v Bruselj na letali\xc5\xa1\xc4\x8de Bruselj Charleroi.\n_START_SECTION_\nNesre\xc4\x8de\n_START_PARAGRAPH_\n08. junija 2013 je letalo Airbus A320 na letu Wizz Air W6 3141, moralo zasilno pristati na letali\xc5\xa1\xc4\x8du Leonardo da Vinci\xe2\x80\x93Fiumicino v Rimu. Letalo je imelo hudo okvaro podvozja, spustila se je namre\xc4\x8d le ena stran podvozja, druga stran je ostala zaklenjena in pospravljena. Posadka je rimsko letali\xc5\xa1\xc4\x8de izbrala zaradi dolge steze. S pomo\xc4\x8djo zasilnega pristanka na peni letalo ni bilo huje po\xc5\xa1kodovano, prav tako so jo z la\xc5\xbejimi po\xc5\xa1kodbami odnesli zgolj trije potniki. Posadka in preostali potniki so ostali nepo\xc5\xa1kodovani.'